Ramiz Məmmədov (futbolçu, 1972)

Ramiz Mehman oğlu Məmmədov (; ) — müdafiəçi mövqeyində çıxış etmiş sovet və Rusiya futbolçusu.

 Karyera 

 Klub 
Spartak Moskvanın yetirməsi, onun heyətində 1992-1998-ci illərdə çıxış edirdi və beş dəfə ölkə çempionatının qalibi olmuşdur. 1998-1999-cu illərdə Arsenal Tula və Krılya Sovetov komandaların şərəfini qoruyurdu, sonra isə Dinamo Kiyev komandasına transfer olunaraq, burada ölkə çempionluğunu qazanmışdır. 2000/01 mövsümündə Avstriyanın Şturm Qrats klubunda çıxış edirdi. 2002-ci ildə Volqar klubu ilə müqavilə bağladı. Daha sonra Rusiyaya qayıtdı və 2003-cü ildə çıxış etdiyi Luç-Energiya klubunda İkinci divizionunun "Vostok" zonasının birinciliyində kiçik qızıl medal qazanmışdır, ondan sonra karyerasını bitirmək qərarını aldı.

Rusiya Premyer Liqasında 139 oyunda 7 qol vurmuşdu.

 Milli 
1994-1998 illərdə Rusiya millisində 10 oyun keçirtmişdir, ilk oyununu 17 avqust 1994-cü ildə Avstriya milli futbol komandasına qarşı olmuşdur.

Yığmada oynayan ilk Birinci divizion oyunçusu kimi tarixə düşmüşdü, belə ki, 18 noyabr 1998-ci ildə Arenal Tula komandasının oyunçusu olaraq Braziliya millisinə qarşı oyunda iştirak etmişdir

 Şəxsi həyatı 
Ramiz Məmmədov 21 avqust 1972-ci ildə Moskvada anadan olub. Atası — Mehman Məmmədov, milliyətcə azərbaycanlıdır, əslən Gürcüstanın Yuxarı Qarabulaq kəndindəndir. Anası milliyətcə rusdur.

 Nailiyyətləri 

 Klub 
 Rusiya çempionatının qalibi (5): 1992, 1993, 1994, 1996, 1997
 Rusiya çempionatının bürünc medalçısı: 1995
 Rusiya kubokunun qalibi: 1995/96
 Ukrayna çempionatının qalibi: 1999/00
 İkinci divizionun "Vostok" zonasının birinciliyinin qalibi

 Şəxsi 
 Rusiya Futbol Federasiyasının tərtib etdiyi "Rusiya Çempionatının ən yaxşı 33 oyunçusu" siyahısına salınmışdır (4): № 1 (1994, 1996), № 2 (1993, 1995)

 İstinadlar 

 Xarici keçidlər 
 Ramiz Məmmədov Rfs.ru saytında

Kateqoriya:Moskvada doğulanlar
Kateqoriya:Əlifba sırasına görə şəxslər
Kateqoriya:Rusiya futbolçuları
Kateqoriya:SSRİ futbolçuları
Kateqoriya:Rusiya U-21 milli futbol komandasının oyunçuları
Kateqoriya:Rusiya milli futbol komandasının oyunçuları
Kateqoriya:Spartak Moskva FK oyunçuları
Kateqoriya:Arsenal Tula FK oyunçuları
Kateqoriya:Dinamo Kiyev FK oyunçuları
Kateqoriya:Volqar Həştərxan FK oyunçuları
Kateqoriya:Luç Vladivostok FK oyunçuları
Kateqoriya:Rusiya azərbaycanlıları
Kateqoriya:Legioner Rusiya futbolçuları
Kateqoriya:Avstriya Futbol Bundesliqası oyunçuları
Kateqoriya:Ukrayna Premyer Liqasının oyunçuları
Kateqoriya:Rusiya Premyer Liqası futbolçuları
Kateqoriya:Ukraynda legioner Rusiya idmançıları